HMS Georgetown

Palvelus

Alus lähti 3. toukokuuta 1919 Bostonista Trepasseyyn Newfoundlandiin ja edelleen Azoreille, jossa se liittyi laivaston aluksista muodostettuun ketjuun turvaamaan Atlantin ylilentoa. Alus palasi 22. toukokuuta Bostoniin, mistä se lähti 26. elokuuta Eurooppaan. Alus saapui Brestiin Ranskaan 19. syyskuuta ja se liitettiin George Washingtonin kunniavartioon matkalle Osteniin Belgiaan, jossa aluksille saapuivat Belgian hallitsijapari matkalle Yhdysvaltoihin.
Alus vapautui tehtävästä 25. syyskuuta, jolloin se palasi saattajaksi. Alus saattoi aluksia sekä kuljetti matkustajia Doverista ja Harwichista Boulogneen ja Hook of Hollandiin. Maddox lähti 25. lokakuuta Harwichista Kielinkanavan kautta Itämerelle, jossa se teki laivastovierailuja.
Palattuaan Yhdysvaltoihin 12. helmikuuta 1920 alus palveli kaksi seuraavaa vuotta Bostonissa, josta se lähti 25. helmikuuta 1922 Philadelphiaan. Alus poistettiin palveluksesta 14. kesäkuuta Philadelphian laivastontelakalla.
Alus palautettiin palvelukseen 17. kesäkuuta 1940. Oltuaan hetken palveluksessa Keski-Atlantilla valvomassa puolueettomuutta alus lähti 16. syyskuuta Newportista Rhode Islandilta Halifaxiin Nova Scotiaan Kanadaan, jossa se poistettiin palveluksesta 23. syyskuuta.

HMS Maddox

Britannian kuninkaallinen laivasto vastaanotti aluksen 23. syyskuuta ja otti sen palvelukseensa vielä samana päivänä nimellä HMS Maddox. Alus purjehti 29. syyskuuta Newfoundlandiin valmistautuen matkaan Atlantin yli. Se saapui St. Johnsiin 1. lokakuuta vaurioiduttuaan törmäyksessä toisen luovutetun aluksen HMS Hamiltonin kanssa, minkä vuoksi se sai määräyksen palata Halifaxiin telakalle korjattavaksi.

HMS Georgetown

Alus nimettiin 4. lokakuuta uudelleen HMS Georgetowniksi. Alus korjausten valmistuttua se aloitti matkansa Plymouthiin. Alus saapui 13. marraskuuta Devonportiin, jossa se siirrettiin telakalle huollettavaksi. Se määrättiin 4. Saattajaryhmään, minkä vuoksi se telakalta palatessaan siirtyi Scapa Flowhun koulutukseen. Alus siirtyi 17. joulukuuta ryhmäänsä Greenockiin, jossa se aloitti 20. joulukuuta saattuepalveluksen luoteisenreitin alaisuudessa.
Georgetown vaurioitui 26. helmikuuta 1941 lievästi kolaroituaan, mutta se kykeni jatkamaan palvelustaan. Alus siirrettiin kesäkuussa Tynessä telakalle, josta se siirrettiin heinäkuussa Clydeen. Alus siirrettiin 20. heinäkuuta palvelukseen palatessaan 3. Saattajaryhmään. Alus suojasi 15. elokuuta Scapa Flowsta lähtenyttä saattuetta WS8C Clydestä alkaen yhdessä HMS Antelopen, HMS Castletonin, HMS Charlestownin, HMS Douglasin, HMS Intrepidin, HMS Leamingtonin ja HMS Saladinin kanssa. Se erkani 17. elokuuta saattueesta palaten Clydeen.
Alus suojasi syyskuussa ryhmän mukana saattueita SC44 ja SC48. Alus siirrettiin 27. Saattajaryhmään. Se siirrettiin marraskuussa Clydeen telakalle, jossa sen muutostyöt Kuninkaallisen laivaston saattajaksi saatettiin loppuun. Telakalla alukselle asennettiin merivalvontatutka tyyppiä 271 sekä sukellusveneidentorjuntaheitin. Aluksen konehuoneessa syttyi 13. joulukuuta tulipalo, mikä viivästytti sen valmistumista.
Palvelukseen huhtikuun 1942 alussa palattuaan alus suojasi 5. huhtikuuta saattuetta WS18 yhdessä HMS Badsworthin, HMS Lancasterin, HMS Lauderdalen ja HMS St. Marysin kanssa. Alus erkani 20. huhtikuuta saattuesta palaten Clydeen.
HMS Georgetown, HMS Echo, HMS Intrepid, HMS Salisbury, USS Lang ja USS Sterrett suojasivat toukokuussa taisteluristeilijä HMS Renownia ja Yhdysvaltain laivaston lentotukialus USS Waspia Gibraltarille. Osastoa täydennettiin 8. toukokuuta Gibraltarilta Force H:n lentotukialus HMS Eaglellä sekä kevyt risteilijä HMS Charybdiksellä sekä 13. Hävittäjälaivueella lentokoneiden toimittamiseksi Maltalle operaatio Boweryssä. Kotimaasta saapuneet hävittäjät suojasivat 10. toukokuuta alkaneella kotimatkalla HMS Renownin ja USS Waspin paluumatkan Scapa Flowhun, minkä jälkeen HMS Georgetown siirrettiin telakalle.
Alus palasi palvelukseen kesäkuussa. Se suojasi 21. kesäkuuta saattuetta WS20 yhdessä HMS Salisburyn, HMS Boadicean, HMS Ripleyn, HMS St. Albansin, HMS Videtten, HMS Wolverinen ja HMS Vansittartin kanssa. Alus erkani 24. kesäkuuta saattueesta palaten Clydeen. Se suojasi 17. heinäkuuta saattuetta WS21P yhdessä HMS Buxtonin kanssa. Alus erkani 22. heinäkuuta saattueesta palaten Clydeen.
Elokuussa alus määrättiin suojaamaan 1. miinalaivueen pohjoisensulun rakentamista. Operaatioiden välillä aluksen saattueiden suojaaminen kuitenkin jatkui. Alus määrättiin lokakuussa siirrettäväksi Kanadan laivastolle läntiseen saattajaosastoon St. Johniin.

HMCS Georgetown

Alus siirtyi marraskuussa Newfoundlandiin, jossa se liittyi läntiseen saattajaosastoon. Alus suojasi joulukuussa saattuetta HX218 yhdessä HMS Lincolnin kanssa. Alus suojasi tammikuussa 1943 saattueen HX222 alkumatkalla Britteinsaarille yhdessä HMS Roxburghin kanssa. Alukset joutuivat 15. tammikuuta myrskyyn, jolloin HMS Roxburgh vaurioitui liikuntakyvyttömäksi. HMCS Georgetown ei kyennyt jäämään vaurioituneen aluksen avuksi polttoaineen vähyyden vuoksi.
Alus siirrettiin maaliskuussa telakalle Charlestoniin Etelä-Carolinaan, mistä se palasi palvelukseen toukokuussa. Alus jatkoi saattueiden suojaamista St. Johnsista, kunnes se marraskuussa purjehti kotimaahan siirrettäväksi reserviin. Matkan aikana alus tankattiin Azoreilla. Se poistettiin joulukuussa palveluksesta, jolloin se siirrettiin Hartlepoolissa reserviin.

Zhostki

Alus makasi ankkurissa Hartlepoolissa, kunnes se toukokuussa päätettiin siirtää Neuvostoliitolle. Alus siirrettiin Middle Docksille Tynesideen huoltoon. Se valmistui heinäkuussa telakalta, minkä jälkeen Neuvostoliiton laivaston henkilöstö siirtyi alukseen. Alus nimettiin Zhostkiksi, joka aloitti elokuussa matkansa saattueen JW59 mukana Murmanskiin, jossa se liitettiin Neuvostoliiton pohjoiseen laivastoon. Alus palveli Neuvostoliitossa, kunnes se elokuussa 1952 hinattiin Rosythiin.

HMS Georgetown jälleen

Aluksen nimeksi palautettiin 9. syyskuuta HMS Georgetown ja se sijoitettiin poistolistalle. Alus myytiin BISCOlle, joka siirsi sen T. W. Wardille romutettavaksi. Alus saapui 16. syyskuuta romutettavaksi.